open-index/open-wikipedia-markdown huggingface dataset:
Jonas Jackus Oginskis

**Jonas Jackus Oginskis** ( arba , 1619 m. – 1684 m.) – Lietuvos Didžiosios Kunigaikštystės (LDK) karinis ir politinis veikėjas.

## Giminė ir dvarai

Kunigaikštis, kilęs iš Lietuvos kunigaikščių Oginskių giminės, tėvas Samuelis Levas Oginskis (1625–1695). Motina grafaitė Sofija Bielevičiūtė.

1648 m. J. J. Oginskiui atiteko Suričių dvaras Mstislavlio seniūnijoje. 1659 m. gavo Zazerzės palivarką Pinsko apskrityje. 1666 m. trejiems metams iš Trakų vaivados Mikalojaus Paco išsinuomojo Klicevo seniūniją. Dalyvaudamas politinėje ir karinėje veikloje sugebėjo sukaupti dideles valdas.

## Šeima
1645 m. vedė Aną Semaško (mirė 1657 m.), vaikai:

* Grigalius Antanas Oginskis (1654–1709 m.),
* Leonas Kazimieras Oginskis,
* Mikalojus Pranciškus Oginskis,
* Ana Oginska (1656–1752 m.), ištekėjo 1680 m. vyras grafas Kazimieras Tiškevičius
* Mariana
* Elena

1660 m. vedė dar kartą, antroji žmona Joana Teodora Naruševičiūtė. Vaikai:
* Aleksandras Oginskis
* Kazimieras Dominykas Oginskis
* Marcijonas Antanas Oginskis

## Biografija
Jį globojo Smolensko vaivada Jurgis Karolis Hlebavičius. 1650 m. paskirtas Volkovysko vėliavininku. 1664–1665 m. Vilniaus pavaivadis, 1668–1672 m. Lietuvos Didžiosios Kunigaikštystės lauko raštininkas (notaras), 1672–1682 m. Mstislavlio vaivada, nuo 1682 m. LDK lauko etmonas, Polocko vaivada.

Dalyvavo Maskvos, kazokų, švedų ir bajorų tarpusavio karuose, išpirko iš totorių nelaisvės Boguslavą Radvilą. 1675 m. ir 1683 m. dalyvavo kovose su turkais.

## Nuorodos

|-
Plymouth Plaza

**Plymouth Plaza** buvo automobilis, kurį gamino Plymouth nuo 1954 iki 1958 metų. Plaza buvo parduodama kaip 2 durų ir 4 durų sedanas.

1958 metais Plymouth nutraukė Plaza gamyba ir ją pakeitė Plymouth Savoy.
Rondelis

Žodis **rondelis** () reiškia kelis dalykus:

* rondelis – viduramžių durklo rūšis;
* rondelis – eilėraščio sandaros tipas, *rondo* variantas;
* rondelis – skritulio formos emblema, paprastai karinių lėktuvų;
* rondelis – apvalus bokštas fortifikacijoje;
* rondelis – apvalus skydas;
* rondelis – apvalus daiktas, dažniausiai papuošalas ar brangakmenis.

Panašus žodis *[[roundelis]]* yra heroldinė figūra heraldikoje.


File:Diagram of rondel dagger01.png|Rondelis durklas
Vaizdas:Roundel of Belgium.svg|Belgijos karo aviacijos rondelis
File:Kisa församling vapen.svg|Mėlyni rondeliai herbe
Samuelis Levas Oginskis

**Samuelis Levas Oginskis** (1595 m. – 1657 m.) – Lietuvos Didžiosios Kunigaikštystės (LDK) karinis ir politinis veikėjas.

## Giminė ir dvarai

Kilęs iš bajorų, būsimųjų Lietuvos kunigaikščių Oginskių giminės. Tėvas Marcijonas Bogdanas Oginskis.

Broliai Dimitrijus Oginskis, Aleksandras Oginskis (1590–1653 m.), Jonas Oginskis (1592–1640 m.).

Vaikai
* Simonas Karolis Oginskis (1625–1699),
* Elena Oginskaitė (mirė 1689 m.), ištekėjo 1681 m., vyras – Mykolas Jonas Tiškevičius
* Jonas Jackus Oginskis (1619–1684 m.).

1644 m. Vitebske valdė žemės sklypą žemutinės pilies teritorijoje, netoli miesto aikštės, kur prieš tai stovėjo Šv. Piatnicos cerkvė. Ten buvo pasistatęs rūmus ir sodybą.

## Biografija

1620 m. paskirtas Trakų stalininku, 1625 m. rotmistras, Darsūniškio seniūnas. 1633 m. Trakų tijūnas. Jam buvo pavesta globoti Surdegio stačiatikių vienuolyną (Ukmergės apskritis). 1635 m. tapo karaliaus Vladislovo IV dvariškiu.

Abu sūnūs, Simonas Karolis ir Jonas, perėję į katalikybę tapo pradininkais dviejų įtakingiausių Oginskių šakų, dariusių didelę įtaką LDK gyvenime XVII–XIX a., pradininkais.
## Nuorodos
Marcijonas Bogdanas Oginskis

**Marcijonas Bogdanas Oginskis** (1568 m. – 1640 m.) – Lietuvos Didžiosios Kunigaikštystės (LDK) karinis ir politinis veikėjas.

## Giminė ir dvarai

Bajoras, kilęs iš būsimųjų Lietuvos kunigaikščių Oginskių giminės. Vienas iš pirmųjų žinomų didikų Oginskių. Tėvas Jonas Oginskis.

Vaikai Dimitrijus Oginskis, Aleksandras Oginskis (1590–1653 m.), Jonas Oginskis (1592–1640 m.), Samuelis Levas Oginskis (1595–1657 m.), Barbora Šemetienė, Darata Oginskaitė, Apolonija Zenovičienė, Ana Oginskaitė.

1570 m. Kruonio dvaras tapo M. B. Oginskio nuosavybe. 1579 m. paveldėjo Karmėlavos, 1582 m. – Kairiškių ir 1586 m. – Darsūniškio seniūnijas. Už nuopelnus gavo teisę valdyti Uogintų ir Vievio dvarus, o iki 1600 m. jo nuosavybei jau buvo perėję ir Vievio, Mūro Strėvininkų, Uogintų dvarai. Šias Oginskių caro valdas valdžia konfiskavo po 1831 m. sukilimo.

## Biografija

LDK kariuomenės pulkininkas, 1580 m. Stepono Batoro paskirtas Trakų pakamore. Dalyvavo žygiuose kovojant su Maskva, kazokais bei Švedija.

## Nuorodos
Jorė (ansamblis)

**Jorė** – folkloro ansamblis, susikūręs 1988 m. Ansamblio vadovė – Rūta Aleksiūnienė.

Ansamblio repertuare gausu šokių ir žaidimų iš visų Lietuvos regionų. Saugoma lumzdelių, sekminių ragelių, ožragių, ragų, daudyčių, dūdmaišių, birbynių ir kt. kolekcija. Tradicinėje kapeloje skamba smuikai, basetlė, cimbolai, įvairių rūšių armonikos. Ansamblis „Jorė“ koncertuoja ir Lietuvoje, ir užsienyje, dalyvauja tarptautiniuose folkloro festivaliuose.

2007 m. ansamblis apdovanotas „Aukso paukšte“. 2011 m. tarptautiniame festivalyje-konkurse „Paribio dainos“ apdovanotas didžiuoju festivalio prizu.

## Išnašos

## Nuorodos
* Ansamblio svetainė
Aleksandras Oginskis

**Aleksandras Oginskis** (1590&nbsp;m.&nbsp;– 1667&nbsp;m.)&nbsp;– Lietuvos Didžiosios Kunigaikštystės (LDK) karinis ir politinis veikėjas.

## Biografija

Kilęs iš bajorų, būsimųjų Lietuvos kunigaikščių Oginskių giminės. Tėvas Marcijonas Bogdanas Oginskis. Broliai Dimitrijus Oginskis, Jonas Oginskis (1592–1640), Samuelis Levas Oginskis (1595–1657&nbsp;m.). 

Nuo 1600 metų kunigaikštis Aleksandras Oginskis mokėsi Karaliaučiaus universitete. 1605 metais dalyvavo sutriuškinant švedų armiją Salaspilio mūšyje. 1606 metais tęsė savo mokslus Altdorfo-Niunbergo ir Ingolštato universitetuose.  

1611 metais rotmistro laipsnyje Aleksandras Oginskis dalyvavo Lietuvos-Lenkijos armijos vadovaujamos Zigmanto Vazos Smolensko apgultyje. 1619 metais buvo išrinktas Lietuvos tribunolo deputatu. 1621 metais husarų rotmistras Aleksandras Oginskis dalyvavo Chotyno mūšyje. Buvo renkamas pasiuntiniu į 1623 ir 1626 metų seimus.

1627–1629 metais dalyvavo ATR-Švedijos kare Lifliandijoje. 1633 metais buvo išrinktas pasiuntiniu nuo Trakų vaivadijos į elekcinį seimą, kur palaikė Vladislovo IV Vazos kandidatūrą į Lenkijos karaliaus sostą.

Vadovaudamas savo husarų vėliavai (120 žm.) kunigaikštis Aleksandras Oginskis dalyvavo ATR-Maskvos kare 1632–1634 metais. Įėjo į Lietuvos-Lenkijos komisiją, sudaryto dėl derybų su Maskvos delegacija, ir dalyvavo 1634 metais Polianovkos taikos pasirašyme.  

Buvo renkamas pasiuntiniu į 1633, 1635 ir 1643 metų seimus. Išpažino stačiatikybę ir buvo paskutinis ne katalikų tikėjimo ATR senatorius.

## Veikla

Nuo 1645 m. Minsko vaivada ir senatorius, o nuo 1649&nbsp;m.&nbsp;– Trakų kaštelionas. Iš sesers Barboros Šemetienės 1651 m. testamentu gavo Veprius, Deltuvą, Pagirius bei Starenki palivarką Naugarduko vaivadijoje. Iš kitos tetos Apolonijos Zenovičienės gavo Potovą ir Kozlovską Ašmenos apskrityje.

## Šeima
Buvo vedęs du kartus. Jo pirmoji žmona buvo Aleksandra Elžbieta Šemetaitė. Vaikai: 

* Jonas 
* Bogdanas (m. 1649), Braclavo pataurininis (1635), Lietuvos dvaro vėliavininkas (1645)

Po 1634 metų vedė antrą kartą kunigaikštytę Kateriną Palubinskaitę (m. po 1646 m.), Konstantino Palubinskio (m. 1640) ir Sofijos Sapiegaitės (apie 1595—1657) dukterį. Vaikai:

* Marcijonas Aleksandras (1632–1690), Trakų stalininkas, Lietuvos didysis taurininkas (1658), Lietuvos didysis pataurininkis (1659), Lietuvos didysis stalininkas (1661), Lietuvos didysis raikytojas (1665), Trakų vaivada (1670–1684), Lietuvos didysis kancleris (1684–1690)
* Aleksandra Konstancija Oginskaitė, Lietuvos didžiojo raštininko Andriaus Kazimiero Zavišos žmona 
* Teodora Oginskaitė, Žemaitijos pakamario Jono Gruževskio žmona

## Literatūra
* Henryk Lulewicz, Aleksander Ogiński, w: Polski Słownik Biograficzny, t. XXIII, 1978, s. 594—597.
* Грыцкевіч А. Агінскія // БЭ ў 18 т. Т. 1. — Мн., 1996.

## Nuorodos

|-
Olmekai

**Olmekai** – Mezoamerikos tauta ir civilizacija, klestėjusi maždaug 1200–200 m. pr. m. e. dabartinės Meksikos pietų centrinėje dalyje (Įlankos regione). Kitos Vidurio Amerikos kultūros iš jų paveldėjo plokščiaviršūnius pilkapius, kamuolio žaidimo aikštes ir hieroglifų raštą. Olmekų dirbinių rasta daugelyje vietų. Jų menas natūralistinis ir simbolinis. Pagrindinis olmekų miestas - La Venta.

Nors rasta apie 50 tekstų, kelios dešimtys milžiniškų akmeninių galvų ir rutulių, nieko tikro apie olmekų kultūrą pasakyti negalima. Žinoma, kad ji atsirado apie 1700 m. pr. m. e. Jos kilmė – Centrinėje Amerikoje. Paplitimas – nuo Jukatano pusiasalio šiaurės rytuose iki Brazilijos džiunglių (Amazonės selva) pietuose ir pietvakariuose. Žinoma, kad „olmeca“ reiškia „žmogus iš kaučiuko šalies“. Žinoma, kad Brazilijoje dalis Amazonės upės selvos iki šiol vadinana „Olmekanu“ – „Kaučiuko šalimi“. Taip pat žinoma, kad olmekai save vadino „žmonėmis-jaguarais“. Itin išvystytas jaguaro kultas. Mokslininkų spėjimu, olmekai į Jukataną grįžo vėlyvajame savo civilizacijos periode. Žinoma, kad olmekai Jukatano rytinę dalį vadino „raudono ant juodo šalimi“, tai yra „rašto“ šalimi.

## Kalba ir raštas

Tikėtina, kad olmekai buvo pirmoji Vakarų pusrutulio civilizacija, naudojusi raštą. 2002 ir 2006 m. rasti simboliai datuojami atitinkamai 650 ir 900 m. pr. m. e., ir yra ankstesni nei seniausi sapotekų rašmenys, datuojami apie 500 m. pr. m. e.

San Adrese, Meksikoje, 2002 m. rastame cilindriniame antspaude vaizduojamas paukštis, iš kurio snapo sklinda rašmenys, panašūs į vėlesnius majų hieroglifus. Vadinamajame Kaskachalio bloke, rastame 2006 m. rastas netoli San Lorenso, vaizduojami 62 simboliai, 28 iš kurių yra skirtingi. Daugelis garsių archeologų pavadino šį radinį „seniausiais ikikolumbinės Amerikos rašmenimis“. Kiti radinį vertina skeptiškiau, motyvuodami akmens išskirtinumu, archeologinio konteksto stoka ir akivaizdžiais skirtumais nuo kitų Mezoamerikos raštų.

## Šaltiniai
Jonas Oginskis

**Jonas Oginskis** (1592–1640 m.) – Lietuvos Didžiosios Kunigaikštystės (LDK) karinis ir politinis veikėjas.

## Biografija

Kilęs iš bajorų, būsimųjų Lietuvos kunigaikščių Oginskių giminės. Tėvas Marcijonas Bogdanas Oginskis. Broliai Dimitrijus Oginskis, Aleksandras Oginskis (1590–1653), Samuelis Levas Oginskis (1595–1657 m.)
## Šeima
Žmona Kotryna Žilinskaitė.
## Dvarai
1620–1631 m. jam atiteko Karmėlava, Zacionys ir Eicionys Žaslių seniūnijoje, Klopotovščinos dvaras Mozyrio apskrityje. 1630 m. su broliais pasidalijo tėvo palikimą, gaudamas Kruonį ir Uogintus. 1633 m. motina jam užrašė vieną trečdalį Mikulino dvaro Vitebsko vaivadijoje, dalį Misiutino, Vievio dvarų Trakų vaivadijoje .

1623 m. Ukmergės apskrityje nusipirko pusę Raguvos dvaro, o kita pusė jam atiteko kaip žmonos Kotrynos Žilinskaitės kraitis. Kitą to kraičio dalį sudarė Tulovo dvaras Vitebsko vaivadijoje bei valda Sieversko vaivadijoje.

1629–1636 m. Jonas Oginskis globojo Boguslavą Radvilą ir gavo Pakapių kaimą Kauno seniūnijoje bei Viazino dvarą Minsko vaivadijoje.

## Valstybės tarnyba

Artimai bendravo su Jonušu Radvila. 1633 m. paskirtas Mstislavlio pilininku, vėliau Mstislavlio vaivada.

## Nuorodos

|-
Magnetinė skvarba

**Magnetinė skvarba** (magnètinė skvarbà) – fizikinis dydis, apibūdinantis medžiagos magnetines savybes. **Santykinė magnetinė skvarba** – dydis, nurodantis, kiek kartų magnetinė indukcija medžiagoje yra didesnė nei vakuume. **Absoliučioji magnetinė skvarba** – dydis, lygus santykinės magnetinės skvarbos ir magnetinės konstantos sandaugai. Dažnai fizikoje yra naudojamas terminas *magnetinė skvarba* turint omeny, kad tai yra *santykinė magnetinė skvarba*. (Santykinė) magnetinė skvarba žymima raide ''μ''.

SI vienetų sistemoje absoliučiosios magnetinės skvarbos (o taip pat ir magnetinės konstantos) dimensija yra H/m, arba N/A². Dydis \mu_{0} yra vadinamoji magnetinė konstanta. Jos vertė 4\pi\times10^{-7} \frac{\mathrm{N}}{\mathrm{A^{2}}} ir tai yra vakuumo magnetinė skvarba.

Pagal magnetinės skvarbos dydį, magnetikai yra skirstomi į paramagnetikus (μ>1), feromagnetikus (μ>>1) ir diamagnetikus (μ\mu=\frac{\mathbf{B}}{\mathbf{B_{0}}}

(\mathbf{B} – magnetinės indukcijos vektorius medžiagoje; \mathbf{B_{0}} – magnetinės indukcijos vektorius vakuume)

Taip pat žinoma, kad

\mathbf{B}=\mathbf{B_{0}}+\mu_{0}\mathbf{J}

ir

\mathbf{J} = \frac{\chi}{\mu_{0}}\mathbf{B_{0}}

(\mathbf{J} – medžiagos įmagnetėjimo vektorius, \chi – medžiagos magnetinis jautris)

Įstatę į šias formules gauname

\mathbf{B}=(1+\chi)\mathbf{B_{0}}

ir

\mu=1+\chi

## Kai kurių medžiagų magnetinės savybės

Feromagnetikų magnetinė skvarba priklauso nuo išorinio magnetinio lauko.

## Nuorodos
* Magnetinis jautris ir magnetinė skvarba 
* Elektrostatika
Simonas Karolis Oginskis

**Simonas Karolis Oginskis** (1625 m. – 1699 m.) – Lietuvos Didžiosios Kunigaikštystės (LDK) karinis ir politinis veikėjas.

## Giminė ir dvarai

Kilęs iš bajorų, būsimųjų Lietuvos kunigaikščių Oginskių giminės. Tėvas Samuelis Levas Oginskis, motina Zofija Belevičiūtė.

Valdė Mūro Strėvininkų dvarą Trakų vaivadijoje, Mikulino, Lozno, Rudnios dvarus Vitebsko vaivadijoje, Krosną Kauno paviete.

## Šeima
1643 m. Nyderlanduose vedė Franekerio burmistro dukrą Tycją Staakman, bet netrukus su ja išsiskyrė.

Antroji žmona Teodora Korsakaitė. Vaikai:
* Marcijonas Mykolas Oginskis,
* Eleonora Oginskaitė (mirė 1710 m.), ištekėjo 1694 m., vyras Juozas Vandalinas Mnišekas.
* Boguslavas Kazimieras Oginskis

1691 m. jo žmona tapo grafaitė Teresė Jasenecka (Voina) (mirė 1710 m.)

## Biografija

1641–1655 m. mokėsi Nyderlanduose, Franekerio universitete.

1654 m. Vitebsko pakamaris, vienas miesto gynybos nuo Rusijos kariuomenės puolimo organizatorių. 1654 m. lapkričio 22 d. generolui Šeremetjevui užėmus pilį, kartu su tėvu pasitraukė į Vilnių, 1656 m. dalyvavo Vilniaus bajorų nuolankumo vizite pas carą.

1660 m. įstojo į Lietuvos Didžiosios Kunigaikštystės kariuomenės etmono Vincento Gonsevskio diviziją. 1660–1663 m. ne kartą pasižymėjo sudėtingose karo batalijose. Kai po Andrusavo taikos sutarties 1667 m. Vitebskas buvo grąžintas Abiejų Tautų Respublikai, karalius Jonas Kazimieras Vaza Simoną Karolį Oginskį paskyrė miesto perėmimo iš rusų vadovu. Vėliau jam pavesta rūpintis Vitebsko vidaus gyvenimo reikalais.

1680 m – LDK ginklininkas, 1685 m. paskirtas Mstislavlio vaivada. Perėjęs į katalikybę, tapo Šv. Teresės bažnyčios ir Karmelitų vienuolyno Vilniuje, kur ir palaidotas, fundatoriumi.

Rembrantas, savo garsųjį paveikslą "Kazokas ant žirgo", kuriame, kaip manoma, yra pavaizduotas pats kunigaikštis, kaip Lietuvos kariuomenės lengvosios kavalerijos raitelis (kazokas), nutapė 1655 m. Šis paveikslas ilgai puošė Oginskių giminės dvaro interjerą, kol Lietuvos Didžiosios Kunigaikštystės kariuomenės vadas Mykolas Kazimieras Oginskis jo nepadovanojo paskutiniajam Abiejų Tautų Respublikos karaliui Stanislovui Augustui Poniatovskiui. Dabar šis Lietuvos kariuomenės raitelio paveikslas yra saugomas H. K. Friko rinkinyje Niujorke.

## Nuorodos

|-
Ignotas Oginskis

**Ignotas Oginskis** (1698 m. – 1775 m. vasario 26 d. Halėje, Vokietija) – Lietuvos Didžiosios Kunigaikštystės (LDK) karinis ir politinis veikėjas.

## Giminė ir dvarai

Kunigaikštis, kilęs iš Lietuvos kunigaikščių Oginskių giminės, tėvas Martynas Mykolas Oginskis (1672–1750 m.). Broliai Pranciškus Ksaveras Oginskis (XVIII a. – po 1750 m.), Tadas Pranciškus Oginskis (1712–1783 m.), Kazimieras Ignotas Oginskis (XVIII a. – po 1769 m.), Stanislovas Jurgis Oginskis (1710–1748 m.).

Žmona Elena Oginskaitė (1700–1792 m.), uošvis – Kazimieras Dominykas Oginskis (po 1660 – 1733 m.).

Valdė Luokės, Vaiguvos, Grūšlaukės dvarus. 1765–1771 m. su žmona fundavo Grūšlaukės bažnyčios statybą  (pastatyta 1778 m.). 1768–1771 m. Vilniuje pastatė triaukštį Oginskių rūmų pastato korpusą prie Rūdninkų gatvės. Tada į jį buvo įjungti ten anksčiau stovėję namai. Šis pastatas užėmė plotą nuo dabartinės šiaurės vakarinės sienos iki vidaus išilginės sienos.

## Veikla

Lietuvos vyriausiojo tribunolo maršalka. Nuo 1744 m. Lietuvos dvaro maršalka, 1750 m. balandžio 15 d – 1768 m. vasario 22 d. Lietuvos didysis maršalka, nuo 1768 m. Vilniaus kaštelionas.

Augustas III du kartus jį su pavedimais siuntė į Peterburgą. Vienas iš pirmųjų Lietuvos masonų.

## Apdovanojimai

1736 m. rugpjūčio 11 d. Drezdene apdovanotas Baltojo Erelio ordinu.
## Nuorodos

|-
Briliantinas (filmas)

**Briliantinas** () – 1978 metų JAV režisieriaus Randal Kleiser'io muzikinis filmas, kuriame pasakojama dviejų jaunuolių – Danny Zuko (John Travolta) ir Sandy Olsson (Olivia Newton-John), susitikusių 1959 m. vasarą, meilės istorija. 

## Nuorodos
* Oficiali svetainė 
* Olivia Newton-John tinklalapio informacija apie filmą „Grease“
* „Grease“ gerbėjų tinklalapis
AMC Matador

**AMC Matador** buvo vidutinės klasės automobilis, kurį gamino American Motors Corporation (AMC) nuo 1971 iki 1978 metų. Matador 1971 metais pakeitė AMC Rebel, kuris buvo gaminamas nuo 1967 metų. Kaip ir Rebel, Matador buvo gaminamas pagal didelės klasės AMC Ambassador. Automobilis buvo naudojamas NASCAR lenktynėse.

Matador buvo siūlomas kaip policijos automobilis, kuris buvo gana populiarus. Daugiausiai automobilių naudojo Los Andželo Policijos Departamentas nuo 1972 iki 1974 metų. Jis taip pat buvo naudojamas kaip karo policijos ir Šerifo automobilis. Matador naudojo 401 in³ V8 variklį, kuris nuo 0 iki 60 mylių įsibėgėdavo per 7 sekundes, ką galima lyginti su 2006 Hemi Charger policijos automobiliu. Automobilis pasiekdavo 125 mph greitį tik per 43 sekundžių. Automobilis buvo daug greitesnis už ankstesnijį Plymouth Satellite. 1974 buvo paskutiniai metai, kai LAPD naudojo Matador automobilius. Automobilis buvo atnaujintas, jis turėjo ilgesnę nosį ir buvo sunkesnis, tai paveikė jo valdymą.
Dick Cheney

**Ričardas Briusas Čeinis** (; 1941 m. sausio 30 d. Linkolne, Nebraskoje, JAV – 2025 m. lapkričio 3 d. Virdžinijoje, JAV) – amerikiečių politikas ir verslininkas, 46-asis JAV viceprezidentas, ėjęs pareigas 2001–2009 metais, valdant JAV prezidentui Džordžui Bušui.

Gimė Linkolne, Nebraskos valstijoje, dalį vaikystės praleido Kasperyje, Vajomingo valstijoje. Studijavo Jeilio universitete, politikos mokslų bakalauro ir magistro laipsnius įgijo Vajomingo universitete. Poltinę karjerą pradėjo kaip JAV Kongreso nario Viljamo Staigerio praktikantas, kiek vėliau prezidentų Niksono ir Fordo administracijose. 1975–1977 m. Baltųjų rūmų administracijos vadovas. 1979–1989 m. JAV Atstovų rūmų narys. 1989–1993 m., prezidento Džordžo H. Bušo kandencijos metais, ėjo JAV gynybos sekretoriaus pareigas. Eidamas šias pareigas, vadovavo JAV kariniams veiksmams Persijos įlankos kare. 1995–2000 m. hidraulinio ardymo korporacijos „Halliburton“ generalinis direktorius.

2000 metų JAV prezidento rinkimų kampanijos metu pasirinktas kaip respublikonų partijos kandidatas į JAV viceprezidento postą. Čeinis ir kandidatas į prezidentus Džordžas Bušas nugalėjo demokratų partijos kandidatus – pareigas ėjusį viceprezidentas Alą Gorą ir senatorių Džo Lybermaną. 2004 m. Čeinis buvo perrinktas antrajai kadencijai. Savo kandencijos metu Čeinis turėjo didelę šešėlinę įtaką, formuojant prezidento Džordžo Bušo administracijos atsaką į rugsėjo 11 teroro išpuolius, ir koordinuojant pasaulinį karą prieš terorizmą. Čeinis taip pat buvo vienas invazijos į Iraką iniciatorių, teigęs, kad Sadamo Huseino režimas vykdo masinio masinio naikinimo ginklų programą, ir palaiko ryšius su teroristine organizacija Al Kaida. Tačiau šie įtarimai niekada nebuvo patvirtinti. Čeinis taip pat darė spaudimą žvalgybos bendruomenei pateikti informaciją, atitinkančią administracijos karo Irake pagrindimą. Čeinis buvo kritikuojamas dėl Bušo administracijos vykdytos kampanijos prieš terorizmą, jo palaikyto Nacionalinio saugumo agentūros vykdyto visuotinio telefoninių pokalbių pasiklausymo, „sustiprintų apklausos metodų”, kuriuos kritikai vadino tiesiog kankinimais.

Čeinis dažnai laikomas didžiausią galią turėjusiu JAV viceprezidentu. Kadencijos pabaigoje apie Čeinį teigiamai atsiliepė tik 13 proc. rinkėjų, nors 2001 m., po teroristinių išpuolių, jo palaikymas siekė 68 proc.

## Išnašos

|-
AMC Gremlin

**AMC Gremlin** buvo pirmas amerikietiškas subkompaktinės klasės automobilis. Automobilį gamino American Motors Corporation (AMC) nuo 1970 metų balandžio 1 dienos iki 1978 metų, iš viso buvo pagaminta 671 475 automobiliai.

## Istorija
AMC žinojo, kad Ford ir General Motors kuria subkompaktinius automobilius 1971 metams, bet neturėjo tiek pinigų, kad galėtų kurti visiškai naują dizainą. Tada Richard A. Teague sugalvojo, kad reikia nupjauti AMC Javelin galą. Rezultatas buvo AMX-GT, pristatytas 1968 metų Niujorko automobilių parodoje. AMX-GT niekuomet nebuvo gaminamas, o naują dizainą sukūrė Bob Nixon. Dizainas buvo kuriamas remiantis AMC Hornet automobiliu. Hornet buvo kompaktinės klasės automobilis, kurio ratų bazė buvo 2743 mm. Gremlin ratų bazė buvo sumažinta iki 2438 mm (108„ iki 96“). Automobilis patrumpėjo nuo 4547 mm iki 4089 mm (nuo 179 iki 161 colių). Rezultatas buvo toks, kad Gremlin pasiekė rinką 6 mėnesiais anksčiau, nei Ford ir GM automobiliai. Automobilis buvo parduodamas kaip 3 durų hečbekas, kuris kainavo $1 879. Į pigiausio modelio kainą neįėjo galinė sėdynė.
Temista

**Temista** (**Temisto**) graikų mitologijoje – minimos dvi mirtingosios tuo pačiu vardu.
* Trečioji ir paskutinė Atamo žmona. Ji su vyru susilaukė keturių vaikų. Vieno iš vaikų vardas Šochonėjas (). Kai Atamas grįžo pas savo atrąją žmoną Ino, Temista savo vaikus aprengė baltai, o Ino vaikus juodai. Iš vėliau keršydama Atamui nužudė visus juodai apsirengusius vaikus. Tačiau Temista nesuprato, kad Ino sukeitė vaikų drabužius, todėl Temista nužudė savo visus vaikus (išskyrus Šochonėjų).
* Kita Temista buvo upės dievo Inacho duktė ir Dzeuso mylimoji, us kuriuo susilaukė upės Istero (dabartinio Dunojaus).

## Išnašos
Martynas Mykolas Oginskis

**Martynas Mykolas Oginskis** (1672 m. Vitebske – 1750 m. balandžio 2 d.) – Lietuvos Didžiosios Kunigaikštystės (LDK) karinis ir politinis veikėjas.

## Giminė

Kilęs iš bajorų, būsimųjų Lietuvos kunigaikščių Oginskių giminės, pirmasis, gavęs kunigaikščio titulą. Tėvas Simonas Karolis Oginskis, motina Teodora Korsakaitė.

Brolis Boguslavas Kazimieras Oginskis, seserys Kristina (mirė 1701 m.) ir Eleonora (mirė iki 1710 m.) Oginskaitės.
## Šeima
Žmonos: apie 1701 m. vedė Teresę Bžostovskaitę (1678–1721 m.), 1723 m. – Teresę Tyzenhauzaitę (apie 1700–1730 m.), 1733 m. – Kristiną Abramavičiūtę (mirė 1738 m.), apie 1745 m. – Teklę Oną Larskaitę (mirė 1759 m.).

Vaikai:
;Iš I santuokos:
* Ignotas Oginskis (1698–1775), Lietuvos didysis maršalka, Vilniaus kaštelionas
* Pranciškus Ksaveras Oginskis (mirė po 1750 m.), kunigas jėzuitas, Vilniaus, Vitebsko ir Minsko kolegijų rektorius 
* Tadas Pranciškus Oginskis (1712–1783), Trakų kaštelionas, Vilniaus vaivada
* Kazimieras Ignotas Oginskis (mirė po 1769 m.), Pervalko ir Babinovo seniūnas
* Stanislovas Jurgis Oginskis, Mstislavlio ir Vitebsko kaštelionas
* Barbora Oginskaitė (mirė apie 1725 m.), ištekėjo 1715 m. , vyras Kristupas Konstantinas Pacas (mirė 1725 m.), dukros Teresė ir Rozalija Pacaitės, sūnus Antanas Mykolas Pacas (mirė 1774 m.)  
* Ona Oginskaitė (gyveno XVIII a.) 
* Martyna Oginskaitė (apie 1700 m. Vitebske – 1766 m.), ištekėjo 1723 m., vyras Mykolas Potockis (mirė 1749 m.), sūnūs Antanas Potockis (mirė po 1778 m.) ir Petras Potockis (apie 1732 m. – po 1794 m.), dukros – Kristina, Marijona, Teresė ir Ona Potockaitės
* Benedikta Oginskaitė (mirė 1748 m.), ištekėjo 1736 m., vyras Juozapas Tiškevičius (1716–1790 m.)
; Iš II santuokos: 
* Stanislava Teresė Oginskaitė (gimė po 1723m.), vyras Rapolas Oskierka
* Marija Oginskaitė (gimė po 1723 m.), vyras Juozapas Judickis

## Veikla
Nuo 1695 m. Lietuvos ginklininkas, 1703–1730 m. – Vitebsko kaštelionas, 1730–1750 m. – Vitebsko vaivada, Babinovo, Borisavo ir Vištyčio seniūnas. 

## Apdovanojimai

1736 m. rugpjūčio 11 d. Drezdene apdovanotas Baltojo Erelio ordinu.
## Nuorodos

|-
Gabrielius Oginskis

**Gabrielius Juozapas Oginskis** ( 1784 m. lapkričio 30 d. – 1842 m. gruodžio 15 d. Vilniuje) – Lietuvos Didžiosios Kunigaikštystės (LDK) karinis ir politinis veikėjas.

## Giminė ir dvarai

Kunigaikštis, kilęs iš Lietuvos kunigaikščių Oginskių giminės, senelis Andrius Ignotas Oginskis, dėdė Mykolas Kleopas Oginskis.

Mūro Strėvininkuose paveldėjo ten buvusį dvarą. 1828 m. įrengė audimo ir balinimo fabrikus. Dviejų aukštų mūriniuose namuose buvo sumontuotos 31 staklės drobės ir 31 staklės medvilnės medžiagoms austi. Medvilnė buvo gabenama iš Anglijos, lininiai siūlai ir linai superkami Lietuvoje. Audimo ir balinimo darbams prižiūrėti Oginskis iš Škotijos pakvietė audėją Joną Garvisą su sūnumi ir balinimo meistrą Robertsoną. Fabrike dirbo 60 verpėjų, 30 siūlų vyniotojų ir 62 berniukai prie staklių. Balinimo fabrike gamybos reikalams buvo naudojama arklių jėga.

1836 m. surašytame Strėvininkų dvaro inventoriuje pažymėta, kad dvarą sudarė 2 miesteliai, 4 palivarkai, 19 kaimų ir 20 užusienių. Dvaro rūmai – dviejų aukštų, dengti čerpėmis. Pirmame aukšte 20 kambarių, kuriuose sudėtos ąžuolinio ir pušinio parketo grindys. Krosnys – baltų koklių. Viena krosnis iš geltono ir juodo marmuro. Tinkuotos sienos nudažytos, o karnizai ir lubos daugiausia tapyti. Antrame aukšte buvo 12 įvairaus dydžio kambarių. Kairėje rūmų pusėje stovėjo fabriko pastatas, dešinėje – dviejų aukštų mūrinis pastatas arklininkams ir sandėliams. Rūmus supo „angliškas" sodas. Už sodo gatvėje stovėjo 28 mūriniai ir mediniai pastatai, augo įvairių augalų sodas, kurį puošė trys liepų alėjos ir du tvenkiniai. Strėvininkų palivarke buvo spirito varykla, kuriai vanduo buvo tiekiamas iš Martiniškių palivarko.

## Veikla
Išvykęs mokytis į Paryžių, dalyvavo Napoleono karo žygiuose, tikėdamasis su jo pagalba atkurti nepriklausomą Lietuvos Didžiąją Kunigaikštystę. 1812 m. prancūzmečiu Napoleono kariuomenės lietuviškosios Garbės gvardijos, kurią sudarė Broel-Pliateriai, Romeriai, Chlevinskiai, Lenkevičiai, Černovskiai, Nosarževskiai, Jelenskiai, Pomarnackiai, Stravinskiai, Valavičiai, Puzinai, Laskovičiai, Zabielos ir kiti iš Lietuvos kilmingų šeimų kilę karininkai, vadas, pulkininkas. Buvo Napoleono generalinio štabo narys. 1813 m. grįžo į Lietuvą ir užsiėmė dvarų reikalais.

1830–1831 m. vienas sukilimo Lietuvoje vadų, nuo 1831 m. balandžio 1 d. Trakų apskrities sukilėlių vadas. Veikė Jonavos – Raseinių apylinkėse. Nuo 1831 m. birželio 10 d. Centrinės sukilėlių vyriausybės vicepirmininkas. Bandė palaužti bajorų nenorą dėtis prie sukilimo.

Sukilimui pralaimėjus, 1831 m. liepos mėn. pasitraukė į Prūsiją, iš Prūsijos 1833 m. emigravo į Paryžių. Dvaras buvo konfiskuotas, rūmuose įrengtos kareivinės ir karo ligoninė, manufaktūra uždaryta. 1840 m. grįžo į Lietuvą, buvo suimtas, teisiamas, bet mirė kalėjime. Palaidotas Vilniuje, Rasų kapinėse.

1821 m. pastatė Vievio bažnyčią.

## Nuorodos
* Gabrieliaus Oginskio genealogija
Pypliškė (Šilutė)

**Pypliškė** – kaimas Šilutės rajono savivaldybėje, 1,5 km į šiaurę nuo Gardamo, 16,5 km į šiaurės rytus nuo Šilutės. Pro kaimą eina kelias , rytiniu pakraščiu teka Tenenys (Minijos intakas).

Pypliškės kaimynai – Gardamas, Žiogai, Birbalai, Laukstėnai, Žakainiai, Gudiškė, Nausėdai.

Pypliškės kaime yra Gardamo, Nausėdų kapinynas (2005 m. įtrauktas į Lietuvos Respublikos kultūros paveldo registrą), autobuso stotelė, senosios kaimo kapinės.

## Istorija

Senovėje Pypliškės kaimas buvo vadinamas ***Pypliais***, kurie minimi 1695 m. Švėkšnos dvaro inventoriuje. Buvo 15 šeimų.

1997 m. Pypliškės kaime buvo 18 ūkių ir 41 gyventojas.

## Gyventojai

### Žymūs žmonės

Pypliškėje gimė:
* Antanas Razma (1869–1941) – ūkininkas, Pypliškės kaimo metraštininkas.
* Albina Razmaitė (gim. 1935 02 08) – tremtinė, siuvinėtoja.
* Liudvikas Stankus (gim. 1935 02 28) – Lietuvos nusipelnęs inžinierius, gamybos organizatorius

## Nuorodos
* Pypliškės kaimas
* Albina Razmaitė

## Šaltiniai
Boguslavas Kazimieras Oginskis

**Boguslavas Kazimieras Oginskis** ( 1669–1730 m.) – Lietuvos Didžiosios Kunigaikštystės (LDK) karinis ir politinis veikėjas.

## Giminė ir dvarai

Kilęs iš bajorų, būsimųjų Lietuvos kunigaikščių Oginskių giminės. Tėvas Simonas Karolis Oginskis (1625–1699 m.), motina Teodora Korsakaitė. Brolis Marcijonas Mykolas Oginskis (1672–1750 m.)

## Veikla

Kauno maršalka, Lietuvos Didžiosios Kunigaikštystės stalininkas.
## Nuorodos
Rambler Marlin

**Marlin** buvo vidutinės klasės automobilis, kurį gamino American Motors nuo 1965 iki 1967 metų. 1967 metais AMC perkėlė Marlin nuo Rambler Classic prie ilgesnio AMC Ambassador. Automobilis buvo prastai parduodamas; 1968 metais turėjo būti pristatytas AMC Jevelin, tad 1967 metais gamyba sustabdyta. 

1965 metais Marlin buvo parduodamas kaip Rambler modelis, o nuo 1966 iki 1967 metų kaip AMC modelis. Per trejus gamybos metus buvo parduota apie 20 000 automobilių.
Leonas Kazimieras Oginskis

**Leonas Kazimieras Oginskis** (1661 m. – 1699 m.) – Lietuvos Didžiosios Kunigaikštystės (LDK) karinis ir politinis veikėjas.

## Giminė

Kilęs iš bajorų, būsimųjų Lietuvos kunigaikščių Oginskių giminės. Tėvas Jonas Jackus Oginskis, motina Ona Semaškaitė. Broliai Grigalius Antanas Oginskis (1654–1709 m.) (motina Ana Semaško), Mikalojus Pranciškus Oginskis (1663–1715 m.), Kazimieras Dominikas Oginskis (1665–1733 m.)

## Veikla

Nuo 1685 m. pasiuntinys, Mstislavlio seniūnas, LDK pastalininkis.

## Šeima
Vedė Konstanciją Oną Kociel, Ašmenos maršalkos Samuelio Jeronimo Kocielos dukterį. Nuo santuokos su kuria turėjo 3 vaikus: Liudvika Oginska (g. 1692), Kazimieros Dominyko Krolikovskio žmona, Helena Oginska (m. 1739), Livonijos vaiskio Jono Vilhelmo Pliaterio žmona. Vienintelis sūnus: Mykolas Antanas.
## Nuorodos
Mikalojus Pranciškus Oginskis

**Mikalojus Pranciškus Oginskis** (1663 m. – 1715 m.) – Lietuvos Didžiosios Kunigaikštystės (LDK) karinis ir politinis veikėjas.

## Biografija

Kilęs iš bajorų, būsimųjų Lietuvos kunigaikščių Oginskių giminės. Tėvas Jonas Jackus Oginskis, motina Ona Semaškaitė. Broliai Grigalius Antanas Oginskis (1654–1709 m.) (motina Ana Semaško), Leonas Kazimieras Oginskis (1661–1699 m.), Kazimieras Dominikas Oginskis (1665–1733 m.)

1676 metais kunigaikštis Mikalojus Pranciškus Oginskis buvo paskirtas Valkavisko maršalka, 1687 metais gavo Lietuvos didžiojo ginklininko pareigybę. 1695 metais tapo Lietuvos dvaro paiždininkiu. 1711 metais Mikalojus Pranciškus Oginskis  gavo Trakų kašteliono pareigybę. 

1686 metais dalyvavo derybose pasirašant taikos sutartį tarp ATR ir Rusijos valstybe.  

## Veikla

1688 m. Lietuvos kardininkas, pasiuntinys Rusijoje, Trakų kaštelionas.

## Šeima
1680 metais vedė Kateriną Kopecaitę (m. po 1703), nuo santuokos su kuria turėjo tris sūnus ir dvi dukteris:

* Liudvikas Karolis (1680–1719), Vilniaus kanauninkas (1700), Babruisko ir Trakų  probstas (1701), Smolensko vyskupas (1715)
* Jurgis Kazimieras (m. apie 1715), Radaškonių seniūnas  
* Antanas (apie 1684 – po 1730), Berežansko ir Radaškonių seniūnas, po to jezuitas 
* Rožė (m. 1724), Plocko kašteliono Stanislovo Bonifacijaus Krasinskio (m. 1716/1717) žmona nuo 1702 metų 
* Pranciška (m. 1750), Vilniaus kašteliono ir Lietuvos didžiojo etmono , kunigaikščio Mykolo Juozapo Masalskio (apie 1700–1768) žmona nuo 1724 metų. 

## Nuorodos

|-
Kazimieras Dominykas Oginskis

**Kazimieras Dominykas Oginskis** (, po 1660 m. – 1733 m. spalio 10 d.) – Lietuvos Didžiosios Kunigaikštystės (LDK) karinis ir politinis veikėjas, poetas.

## Biografija

Kunigaikštis, kilęs iš Lietuvos didikų Oginskių giminės. Tėvas Jonas Jackus Oginskis (po 1619 m. – 1684 m.), motina – Janina Teodora Naruševičiūtė. Broliai – Aleksandras Oginskis (po 1660 m. – 1690 m.) ir Martynas Antanas Oginskis (po 1660 m. – 1703 m.).
## Šeima
1692 m. vedė Eleonorą Vainaitę (mirė 1738 m.), Pinsko maršalkos ir Gargždų seniūno Motiejaus Vainos dukrą. Kaip nuotakos kraitį gavo Grūšlaukės dvarą.

Vaikai:
* Juozapas Tadas Oginskis (apie 1693–1736), Lietuvos kariuomenės generolas majoras, Trakų vaivada
* Marcibelė Oginskaitė (gimė po 1693 m.), Ignoto Zavišos žmona
* Teresė Oginskaitė (gimė po 1693 m.), Jono Mykolo Sologubo žmona
* Elena Oginskaitė (1701–1790 m.), Ignoto Oginskio (1698–1775 m.) žmona (nuo 1739 m.), Luokės, Vaiguvos ir Grūšlaukės dvarininkė
* Marijona Oginskaitė (po 1701 m. – 1763 m.), Stanislovo Oginskio žmona (nuo 1739 m.)

## Veikla
Poetas, valstybės ir karo veikėjas. 1688, 1693, 1695, 1696, 1698, 1701–1703, 1712 m. seimų narys. Nuo 1709 m. Trakų, nuo 1730 m. – Vilniaus vaivada, Gargždų, Užpalių, Užvenčio, Seivų ir Vyžuonų seniūnas. 

Su broliu iš pirmosios tėvo santuokos Grigaliumi Antanu Oginskiu dalyvavo Valkininkų konfederacijos veikloje, nukreiptoje prieš Sapiegų įsigalėjimą Abiejų Tautų Respublikoje. Rėmė Augustą II kovoje su Stanislovu Leščinskiu dėl karaliaus sosto.

1724–1725 m. su Jurgiu Vaina pastatė naują Salantų bažnyčią.

## Šaltiniai

* Teresa Zielińska. Kazimierz Dominik Ogiński. - Polski słownik biograficzny. - Warszawa, 1978. - T. XXIII. - S. 615–617
## Nuorodos

|-

## Apdovanojimai
1729 m. apdovanotas Baltojo Erelio ordinu.
Scott S. Sheppard

**Scott S. Sheppard** (g. 1976 m.) – amerikiečių ir Vašingtono Karnegio instituto (*Carnegie Institution of Washington*) astronomas, daugybės palydovų išorinėje Saulės sistemoje atradėjas.

Havajų universiteto Astronomijos institute atrado daug mažų Jupiterio, Saturno, Urano ir Neptūno palydovų.

## Atradimai
Scott S. Sheppard dalyvavo šių palydovų atradime:

**[[Jupiteris (planeta)|Jupiterio]] palydovai**
* Temista (2000).
* Harpalikė (2000);
* Praksidikė (2000);
* Kaldena (2000);
* Isonoja (2000);
* Erinomė (2000);
* Taigeta (2000);
* Kalykė (2000);
* Megaklita (2000);
* Jokastė (2000);
* Euporija (2001);
* Ortosija (2001);
* Juantė (2001);
* Tionė (2001);
* Hermipė (2001);
* Pasitėja (2001);
* Etna (2001);
* Eurinomė (2001);
* Autonoja (2001);
* Spondė (2001);
* Kaila (2001);
* Archė (2002);
* Eukeladė (2003);
* Helikė (2003);
* Aoidė (2003);
* Hegemonė (2003);
* Kalirhojė (2003);
* Kilenė (2003);
* Mnemė (2003);
* Teliksnoja (2003);
* Karpas (2003).

**[[Saturnas|Saturno]] palydovai**
* Narvis (2003).

**[[Uranas (planeta)|Urano]] palydovai**
* Margareta (2003).

**[[Neptūnas (planeta)|Neptūno]] palydovai**
* Psamatė (2003).

**Asteroidai**
* 2021 PH27

## Šaltiniai

## Nuorodos
* Scott Sheppard interneto svetainė
Žvejo žiedas

**Žvejo žiedas** () – auksinis Romos popiežiaus žiedas, simbolizuojantis Romos katalikų bažnyčios vadovą ir bažnyčios galvą. Iki 1842 metų žvejo žiedu popiežius antspaudavo visus oficialius dokumentus. Žiede lotynų kalba būdavo išgraviruotas buvusio Romos popiežiaus vardas. Iki šiol yra išlikusi senoji tradicija sutikus Romos popiežių pabučiuoti jo auksinį žiedą. Šiais laikais, popiežiui mirus, jo žvejo žiedas sunaikinamas matant kardinolams.

## Nuorodos
*Žvejo auksinis žiedas
Juozapas Tadas Oginskis

**Juozapas Tadas Oginskis** (, 1700 m. – 1736 m.) – Lietuvos Didžiosios Kunigaikštystės (LDK) karinis ir politinis veikėjas.

## Biografija

Kunigaikštis, kilęs iš Lietuvos didikų Oginskių giminės. Tėvas Kazimieras Dominykas Oginskis (1665–1733 m.), motina – Eleonora Vainaitė. Seserys – Marcibelė , Teresė, Elena ir Marijona Oginskaitės.
## Šeima
1721 m. vedė Aną Koribut-Višnioveckaitę (1695–1732 m.) iš Novgorod-Seversko (Ukraina), Lietuvos didžiojo kanclerio Mykolo Servacijaus Višnioveckio ir Kotrynos Dolskaitės dukrą. 

Vaikai:
* Kotryna Oginskaitė (1720–? m.), vyras Antanas Pšezdeckis (1718–1772 m.)
* Honorata Oginskaitė (1720–? m.)
* Augustė Oginskaitė (1724–1791 m.), ištekėjo 1744 m. rugpjūčio 16 d., vyras Konstantinas Liudvikas Pliateris
* Kazimiera Oginskaitė (1730–? m.), vyras Mykolas Bžostovskis (1722–1784 m.)
* Mykolas Kazimieras Oginskis (1728–1800 m. gegužės 31 d.), vedė 1761 m., žmona Aleksandra Čartoriskaitė (1730–1798 m.).
* Elžbieta Oginskaitė (1731–1771 m.), vyras Mykolas Vielhorskis (1740–1794 m.)
* Genovaitė Oginskaitė (1732–1792 m.), vyras Adomas Bžostovskis (1722–1790 m.)

## Veikla

1729 m. Lietuvos ginklininkas, Lietuvos Didžiosios Kunigaikštystės kariuomenės generolas majoras, nuo 1730 m. – Trakų vaivada.
## Nuorodos

|-
Stanislovas Jurgis Oginskis

**Stanislovas Jurgis Oginskis** (lenk. *Stanisław Jerzy Ogiński*, 1710 m. – 1748 m.) – Lietuvos Didžiosios Kunigaikštystės (LDK) karinis ir politinis veikėjas.

## Giminė ir dvarai

Kunigaikštis, kilęs iš Lietuvos kunigaikščių Oginskių giminės. Tėvas Marcijonas Mykolas Oginskis (1672–1750 m.). Brolis Tadas Pranciškus Oginskis (1712–1783 m.)

## Veikla
 
1738 m. Mstislavlio kaštelionas, vėliau ir Vitebsko kaštelionas.

## Šeima
Nuo 1739 buvo vedęs kunigaikštytę Marijoną Oginskaitę, Vilniaus vaivados Kazimiero Dominyko Oginskio dukterį, nuo santuokos su kuria turėjo du sūnūs: Motiejų ir Aloyzą.

|-
Brekčija

**Brekčija** – nuosėdinė (klastinė) uoliena, sudaryta iš nuolaužų, kurių skersmuo didesnis nei 1 cm bei sucementuota panašiu ar visiškai skirtingu cementu.

## Brekčijų tipai

* Sedimentacinė
** Kolapsinė
** Lūžių
** Tektoninė
* Magminė
** Vulkaninė
** Intruzinė
* Impaktitinė
* Hidroterminė

Pagal nuolaužinių nuosėdinių uolienų klasifikaciją brekčija yra stambianuolaužinė uoliena, nuolaužų dydis 10-100 mm skersmens, bei yra sucementuota neapzulinta nuolauža.
Pranciškus Ksaveras Oginskis

**Pranciškus Ksaveras Oginskis** (1742 m. – 1814 m.) – Lietuvos Didžiosios Kunigaikštystės (LDK) karinis ir politinis veikėjas.

## Giminė ir dvarai

Kunigaikštis, kilęs iš Lietuvos kunigaikščių Oginskių giminės, tėvas Tadas Pranciškus Oginskis (1711–1783 m.), motina Izabelė Radvilaitė (1711–1761 m.).

Valdė Pervalką, Molodečną ir Zalesę. Šias valdas padovanojo sūnėnui Mykolui Kleopui Oginskiui.

## Biografija

Ašmenos pulkininkas. Už nuopelnus 1770 m. įteiktas Šv. Stanislovo ordinas, o 1790 m. – Baltojo erelio ordinas.
Kana (augalas)

: *Apie gyvūną skaitykite šį straipsnį – [[Kana (žinduolis)|Kana]].*

**Kana** arba **pipytė** (*Canna*) – magnolijūnų (*Magnoliophyta*) skyriaus, monotipinės **kaninių** (*Cannaceae*) šeimos augalų gentis.

Gentyje yra 19 rūšių:
* *[[Canna amabilis]]*
* *[[Canna bangii]]*
* *[[Canna coccinea]]*
* *[[Canna compacta]]*
* *[[Canna discolor]]*
* *[[Canna flaccida]]*
* *[[Canna glauca]]*
* Indinė kana (*Canna indica*)
* *[[Canna iridiflora]]*
* *[[Canna jacobiniflora]]*
* *[[Canna jaegeriana]]*
* *[[Canna liliiflora]]*
* *[[Canna paniculata]]*
* *[[Canna patens]]*
* *[[Canna pedunculata]]*
* *[[Canna plurituberosa]]*
* *[[Canna speciosa]]*
* *[[Canna stenantha]]*
* *[[Canna tuerckheimii]]*


Image:Cannaindica1.jpg
Image:Canna Roma FR 2012.jpg
Image:Cannaindica2.jpg


## Nuorodos
AMC Ambassador

**AMC Ambassador** buvo automobilis, kurį gamino American Motors Company (AMC) nuo 1958 iki 1974 metų. Automobilis yra žinomas kaip AMC Ambassador, Ambassador V-8 pagal Rambler ir Rambler Ambassador. Automobilio vardas atsirado Nash markėje ir buvo naudojamas nuo 1932 iki 1974 metų. Tuo metu tai buvo ilgiausiai naudojamas automobilio pavadinimas istorijoje. Automobiliai buvo parduodami JAV ir Kanados rinkoje.

Automobilis buvo gaminamas penkiomis kartomis:
* Pirma Karta (1958-1961)
* Antra Karta (1962-1965)
* Trečia Karta (1966-1968)
* Ketvirta Karta (1969-1973)
* Penkta Karta (1974)
AMC Javelin

**AMC Javelin** buvo sportinis „pony car“ automobilis, kurį gamino American Motors Corporation (AMC). Automobilis buvo gaminamas nuo 1968 iki 1974 metų. Jis buvo skirtas su konkuruoti panašiais tos eros automobiliais Ford Mustang ir Chevrolet Camaro. Automobiliai taip buvo parduodami Europoje ir Australijoje.
Marantiniai

**Marantiniai** (*Marantaceae*) – magnolijūnų (*Magnoliophyta*) augalų šeima, priklausanti lelijainių klasei.

Šeimoje yra 31 gentis, 550 rūšių.

## Gentys
* *[[Afrocalathea]]*
* *[[Ataenidia]]*
* Kalatėja (*Calathea*)
* *[[Cominsia]]*
* Ktenantė (*Ctenanthe*)
* *[[Donax]]*
* *[[Halopegia]]*
* *[[Haumania]]*
* *[[Hylaeanthe]]*
* *[[Hypselodelphys]]*
* *[[Ischnosiphon]]*
* *[[Koernickanthe]]*
* Maranta (*Maranta*)
* *[[Marantochloa]]*
* *[[Megaphrynium]]*
* *[[Monophrynium]]*
* *[[Monophyllanthe]]*
* *[[Monotagma]]*
* *[[Myrosma]]*
* *[[Phacelophrynium]]*
* *[[Phrynium]]*
* *[[Pleiostachya]]*
* *[[Sanblasia]]*
* *[[Saranthe]]*
* *[[Sarcophrynium]]*
* *[[Schumannianthus]]*
* *[[Stachyphrynium]]*
* Stromantė (*Stromanthe*)
* *[[Thalia]]*
* *[[Thaumatococcus]]*
* *[[Thymocarpus]]*
* *[[Trachyphrynium]]*
Pavelas Bermontas-Avalovas

**Pavelas Rafalovičius Bermontas-Avalovas** (; 1877 m. kovo 4 d. Tiflisas – 1973 m. gruodžio 27 d. Niujorkas) – rusų generolas majoras (1918 m.), Pirmojo pasaulinio karo, kontrrevoliucinių įvykių Baltijos šalyse 1918–1919 m. dalyvis.

## Biografija

Kilęs iš Usūrio kazokų. 1900–1917 m. tarnavo Rusijos imperijos kariuomenėje, dalyvavo Pirmajame pasauliniame kare. 1919 m. vadovavo Ypatingajam rusų korpusui (, nuo 1919 m. rugsėjo – Vakarų savanorių armija, ), suformuotam Vokietijoje iš rusų belaisvių bei vokiečių savanorių. 1919 m. birželio mėn. su korpusu (pirmieji daliniai – gegužės 30 d.) ir štabu atvyko į Kuršą ir veikė kartu su Vokietijos kariuomenės daliniais, vadovaujamais R. fon der Golco. 1919 m. liepos 22 d. oficialiai paskirtas bermontininkų vadu, spalio 7 d. sudarė Vakarų Rusijos apygardos centrinę tarybą kovai prieš Raudonąją armiją. Apsišaukė gruzinų kunigaikščių Avalovų giminės palikuonimi .

Užuot parėmęs, kaip buvo planuojama, N. Judeničiaus žygį prieš Sovietų Rusiją, bandė užimti Baltijos šalis ir sukurti provokišką valstybinį junginį. Jo vokiečių apginkluota 10 000 žmonių armija užėmė dalį Rygos. Joje vežiojamas vežime miesto ponioms aiškino, esą eisiąs didvyriškai gelbėti Petrogrado, tuo metu jo kariuomenė plėšikavo visose užimtose vietovėse.

Tuo metu suformuotos Baltijos respublikų vyriausybės kreipėsi pagalbos į Vakarų valstybes bei pačios ėmėsi kovoti prieš Bermonto pulkus. Didžiosios Britanijos vyriausybė jį paskelbė išdaviku ir baltagvardiečių pralaimėjimo prie Petrogrado kaltininku. Kai Baltijos šalių kariuomenės sumušė bermontininkus, 1919 m. pabaigoje Antantės spaudimo dėka Golcas buvo priverstas atitraukti dalinius iš Kuršo ir išvesti bermontininkus į Rytų Prūsiją. Kartu pasitraukė ir Avalovas.

Nuo 1919 m. P. Bermontas gyveno Vokietijoje. XX a. ketvirtame dešimtmetyje siūlė savo paslaugas A. Hitleriui. Vokiečių ir rusų kalbomis išleido atsiminimus „*Kovoje su bolševizmu*“ (1925 m.). 1939 m. buvo Gestapo suimtas ir pusantrų metų kalintas. 1941 m. išvyko į JAV, kur gyveno iki mirties.

## Šaltiniai

## Literatūra
# Goltz, Rüdiger von der, *Meine Sendung im Finland und im Baltikum*, Leipzig 1920.
# Bermond-Awaloff Pavel, *Im Kampf gegen den Bolschevismus. Erinnerungen von…*, Berlin 1925.

## Nuorodos
Biografija
Kazimieras Marcijonas Oginskis

**Kazimieras Marcijonas Oginskis** (1680–1727 m.) – Lietuvos ir Abiejų Tautų Respublikos karinis ir politinis veikėjas.

## Giminė

Kunigaikštis, kilęs iš Lietuvos kunigaikščių Oginskių giminės. Tėvas Grigalius Antanas Oginskis (1654–1709 m.), motina Teofilė Čartoriska.
Sesuo Elžbieta Magdalena Oginska.

## Veikla
1720 m. Lietuvos didysis pastalininkis.

## Nuorodos
AMC Spirit

**AMC Spirit** buvo subkompaktinės klasės automobilis, kurį gamino American Motors Company (AMC). Automobilis pakeitė AMC Gremlin 1979 metais ir buvo gaminamas iki 1983 metų.

Spirit vardą taip pat naudojo Chrysler Corporation (dabar DaimlerChrysler), kuri nupirko AMC 1987 metais. Automobilis vadinosi Dodge Spirit ir buvo gaminamas nuo 1989 iki 1995 metų.

## Varikliai
Volkswagen/Audi kurtas 2,0 l buvo naudotas tik 1979 metų modeliuose.  Šis variklis taip pat buvo naudotas Gremlin ir Concord modeliams, taip pat Porsche 924. Variklis buvo ekonomiškas, bet ne toks galingas, kaip standartinis 258 in³ I6. 1980 metais pakeistas į GM Iron Duke, kuris tapo standartiniu. American Motors V8 variklis buvo parduodamas tik 1979 metais, tai buvo paskutiniai metai, kai V8 varikliai buvo naudojami AMC keleiviniams automobiliams.
Konglomeratas (uoliena)

**Konglomeratas** – nuosėdinė uoliena, sudaryta iš apvalainų uolienų gabalų ir sutvirtinta cementu. Panaši į konglomeratą uoliena – brekčija, tik pastaroji sudaryta iš neapzulintų uolienų gabaliukų.
Randami jūrų, ežerų, upių pakrantėse, kalnų papėdėse.
Spalvotos atmainos naudojamos kaip apdailos akmuo.

Pagal sudėtį konglomeratas gali būti:
* polimiktinis – sudarytas iš įvairių uolienų apvalainukų;
* oligomiktinis – sudarytas iš tos pačios uolienos apvalainukų.

## Pavyzdžiai Lietuvoje
* Airėnų konglomeratas, Vilniaus raj.
* Antakmenės konglomeratas, Ignalinos raj.
* Bačiškė, Šilalės raj.
* Kalniškių konglomeratų atodanga, Kauno raj.
* Lašinių konglomeratų atodanga, Kaišiadorių raj.
* Ožkų pečius, Birštono/Prienų raj. 
* Skališkių uola, Vilniaus raj.
* Stakų konglomerato luistai, Šalčininkų raj.
* Šeimyniškių atodanga, Utenos raj.

## Šaltiniai
AMC Concord

**AMC Concord** buvo kompaktinės klasės automobilis, kurį gamino American Motors Corporation (AMC) nuo 1978 iki 1983 metų. Concord pakeitė ne tik panašaus dydžio AMC Hornet, bet ir didesnį AMC Matador. Automobilis buvo parduodamas kaip 4-durų sedanas, 2-durų kupė, 3-durų hečbekas (1979) ir 4-durų universalas. 

Concord gamyba buvo sustabdyta (kartus su AMC Spirit) 1983 metais, užleisdžiant vietą perdarytiems Renault automobiliams. AMC Eagle buvo gaminamas su Concord platforma, kol gamyba buvo sustabdyta 1988 metais. Meksikos vyriausybei priklausanti kompanija VAM gamino automobilį VAM Lerma, kuris buvo gaminamas ant Concord šasi ir Spirit kėbulo.

Chrysler Corporation (dabar DaimlerChrysler), kuri nupirko AMC 1987 metais, gamino didelės klasės automobilį, kuris vadinosi Chrysler Concorde nuo1993 iki 2004 metų.
AMC Rebel

**AMC Rebel** (1967 buvo žinomas kaip **Rambler Rebel**) buvo vidutinės klasės automobilis, kurį gamino American Motors Corporation (AMC) nuo 1967 iki 1970 metų. Jis pakeitė Rambler Classic automobilį. 1971 metais Rebel vardą pakeitė AMC Matador automobilis.

### Kabrioletai
1968 Rebel turėjo ir kabrioleto versiją, tai buvo paskutinis AMC kabrioletas (neįskaitant Renault Alliance). Tai yra rečiausias AMC modelis, kurių buvo pagaminta tik 823. Šiai dienai jų yra išlikę mažiau nei 100.
Dysna (Ignalina)

**Dysna** – kaimas Ignalinos rajono savivaldybės rytuose, 12 km į rytus nuo Tverečiaus, Dysnos dešiniajame krante, prie pat Lietuvos ir Baltarusijos valstybių sienos. Yra koplyčia, biblioteka. Molio telkinys, piečiau plyti Birvėtos žuvininkystės tvenkiniai. Per kaimą eina kelias , atsišakoja keliukas į Lazinkas.

## Etimologija
Pavadinimas kilęs iš upės vardo *Dysnà*.

## Istorija

Dysna šaltiniuose minima nuo 1579 m. 1881 m. kaimas buvo seniūnijos centras Tverečiaus valsčiuje, čia buvo palivarkas. Kaime 1865 m. įkurta dviklasė mokykla. 1866 m. Dysnoje buvo 8 namai, kuriuose gyveno 47 gyventojai – sentikiai.

Pirmojo pasaulinio karo metais kaimas buvo sudegintas. Lenkmečiu 1921–1926 m. veikė lietuviška mokykla. 1963–1979 m. aštuonmetė mokykla, vėliau pradinė.

Nuo 1952 m. veikė felčerių ir akušerių punktas, biblioteka, kultūros namai. 1954–1983 m. buvo Dysnos apylinkės centras.

|}

## Gyventojai

### Žymūs žmonės
* Kaime gimė tarpukario Lietuvos valstybės veikėjas, ministras pirmininkas Augustinas Voldemaras (1883–1942).

## Šaltiniai